ДОГОВОР /проект/
Днес, ..................2026година, в град София, между:
СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ НА ОНКОЛОГИЧНИ ЗАБОЛЯВАНИЯ - СОФИЯ ОБЛАСТ ЕООД (СБАЛОЗ - София област ЕООД), с адрес: гр. София, Община Столична, район Сердика, ул. „Столетов” № 67, ЕИК 000770246, представлявано от Янко Кочев - Управител и Христина Иванова - Гл. счетоводител, наричана по-долу ВЪЗЛОЖИТЕЛ, от една страна, 

И

....................................., ЕИК ..........................., със седалище и адрес на управление:  ...................................................................................., представлявано от ............................................., наричано по-долу за краткост ИЗПЪЛНИТЕЛ,  от друга страна,
на основание Протокол от ......................................... на комисия назначена със Заповед № ..................................................... за провеждане на процедура за възлагане на обществена поръчка по реда на чл. 20, ал. 4 от ЗОП  с предмет: „Доставка на нови тонер касети и барабанни модули за мултифункционални устройства и принтери за нуждите на „СБАЛОЗ – София  област“ЕООД“ и  утвърден  от Управителя на СБАЛОЗ – София Област ЕООД, се сключи настоящият договор за следното:
I. ПРЕДМЕТ НА ДОГОВОРА
Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да доставя нови тонер касети и барабанни модули за мултифункционални устройства и принтери, наричани по-нататък "стока", за нуждите на лечебното заведение, съгласно офертата на ИЗПЪЛНИТЕЛЯ  (Приложение № 1), неразделна част от настоящия договор.
(2) Конкретните количества на доставяната стока се определят в зависимост от необходимостите на ВЪЗЛОЖИТЕЛЯ, съобразно посоченото в заявката за доставка.

II. СРОК НА ДОГОВОРА
Чл. 2. (1) Настоящият договор влиза в сила от датата на подписването му от двете страни и е със срок на действие от 12 месеца, или до достигане на максимално допустимата стойност, посочена в чл. 3, ал. 1, което събитие възникне първо..


(2) Срокът за всяка конкретна доставка е до 2 (два) от датата на заявка на Възложителя.
III. МАКСИМАЛНО ДОПУСТИМА СТОЙНОСТ. ЦЕНИ И НАЧИН НА

ПЛАЩАНЕ

Чл. 3. (1) Максимално допустимата стойност по договора е в размер на 2658.72 евро. без ДДС.

(2)  Единичната цена на всяка стока, е посочена в Офертата на ИЗПЪЛНИТЕЛЯ.
(3)  Цените по ал. 2 включват всички разходи на ИЗПЪЛНИТЕЛЯ, включително тези по транспорт, опаковка, доставка на стоката и обратно изземване на празните тонер касети , с цел предаване на оторизирана фирма за рециклиране на отпадъци. 

(4)  Цените, посочени в офертата на ИЗПЪЛНИТЕЛЯ са обвързващи за него за срока на действие на договора и не могат да бъдат променяни, освен в полза на възложителя, удостоверено с подписване на допълнително споразумение.
Чл. 4. (1) За всяка доставка, предмет на настоящия договор, се съставя двустранен приемо-предавателен протокол по реда на чл. 7, подписан от лицата по чл. 31, ал. 1.
(2) Всяка доставка се заплаща от ВЪЗЛОЖИТЕЛЯ в срок до 30 (тридесет) календарни дни от подписването на протокола по ал. 1 и получаване на оригинална фактура за извършената доставка, съдържаща всички реквизити съгласно Закона за счетоводството и посочване на договора.
(3)  Плащанията се извършват в евро,  по следната банкова сметка на ИЗПЪЛНИТЕЛЯ:
Банка:……………………………………………..
IBAN: ……………………………………………..
BIC: ………………………………………………
(4)  При промяна на данните по ал. 3 ИЗПЪЛНИТЕЛЯТ е длъжен да уведоми писмено ВЪЗЛОЖИТЕЛЯ в 3-дневен срок от настъпване на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок или в по-кратък, с оглед настъпване на падежа по доставка, плащането по "старата" сметка се счита за валидно извършено, а задължението за плащане в съответния размер - за погасено.
IV. СРОК, МЯСТО И НАЧИН НА ДОСТАВКА

Чл. 5. Доставките, предмет на договора се извършват в срок до 2 /два/ работни дни, след направена конкретна заявка от страна на Възложителя .
Чл. 6. Място на доставка:  СБАЛОЗ - София област: гр. София, район Сердика, бул. "Столетов" № 67, в помещение предварително определено от Възложителя
Чл. 7. (1) Приемането на извършената доставка се удостоверява със съставяне на двустранен приемо-предавателен протокол, подписан от изрично упълномощени за това представители на страните, посочени в чл. 31, ал. 1 от настоящия договор.

(2) В протокола задължително се посочват вида и количеството на доставената стока, в т.ч. съответствието и с офертата на ИЗПЪЛНИТЕЛЯ и заявката на ВЪЗЛОЖИТЕЛЯ.
Чл. 8. В случай, че при подписването на приемо-предавателния протокол за приемане на доставената стока се установи, че тя и/или част от нея (отделни артикули) не съответстват по вид и качество на предложеното от ИЗПЪЛНИТЕЛЯ в офертата му, Възложителят има право да откаже приемането й. Изпълнителят е длъжен в срок до 24 (двадесет и четири) часа да достави заявената по вид и качество стока.
Чл. 9. При констатиране на скрити недостатъци и дефекти на доставената стока ВЪЗЛОЖИТЕЛЯТ може да направи възражение до Изпълнителя в срок до 10 (десет) работни дни, считано от подписване на приемо-предавателния протокол по чл. 7. В тези случаи ВЪЗЛОЖИТЕЛЯТ може да изиска незабавна замяна на несъответстващите артикули с нови за сметка на ИЗПЪЛНИТЕЛЯ, който е длъжен да достави заместващите артикули в срок от 2 (два) дни от рекламацията.
V. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 10. ВЪЗЛОЖИТЕЛЯТ има право:

1. да заявява стоката, предмет на договора по вид и количество според необходимостите си;

2. да получава стоката (заявените артикулите), предмет на настоящия договор, в срока и при условията на договора;

3. при констатирано несъответствие на доставената стока да откаже да приеме и/или да  извърши плащане на част или на цялата доставка, докато ИЗПЪЛНИТЕЛЯТ не изпълни своето задължение по чл. 8 и чл. 9 от настоящия договор;

4. да осъществява контрол относно качеството, количествата и др. във всеки момент от изпълнението на договора, без да пречи на ИЗПЪЛНИТЕЛЯ;
5. да отговаря за действията на оправомощените от него лица.
Чл. 11. ВЪЗЛОЖИТЕЛТ е длъжен:

1. да прави заявки според необходимостите си за доставка на стоките (артикулите), предмет на договора и Офертата на Изпълнителя;

2. да заплати на ИЗПЪЛНИТЕЛЯ стойността на доставената стока при договорените условия и срокове;

3. да оказва необходимото съдействие на ИЗПЪЛНИТЕЛЯ за изпълнение на договора, включително като му осигурява информацията, необходима на ИЗПЪЛНИТЕЛЯ за пълното, точното и качественото извършване на доставките;

4. да не разкрива устно или писмено на трети лица информация, станала му известна при или по повод изпълнението на настоящия договор;

VI. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 12. ИЗПЪЛНИТЕЛЯТ има право:

1. 
да иска от ВЪЗЛОЖИТЕЛЯ необходимото съдействие за осъществяване на доставките;

2. 
да получи договорената цена при условията и реда на настоящия договор.
Чл. 13. ИЗПЪЛНИТЕЛЯТ е длъжен:

1. да доставя на ВЪЗЛОЖИТЕЛЯ заявената стока, предмет на настоящия договор, която следва да съответства по вид и количество на офертата на ИЗПЪЛНИТЕЛЯ;
2. да предава стоката, предмет на договора, чрез упълномощено от него лице с приемно-предавателни протоколи
3. да осигурява за своя сметка транспорта за доставката на стоката, предмет на договора до мястото на изпълнението от настоящия договор, както и други възникнали разходи при изпълнението.
4. да изземва обратно празните тонер – касети /консумативи/, с цел предаване им на оторизирана фирма за рециклиране на отпадъци;
Чл. 14. ИЗПЪЛНИТЕЛЯТ носи отговорност за действията на своите служители, отговорни за извършването на доставката - предмет на настоящия договор.
Чл. 15. ИЗПЪЛНИТЕЛЯТ е длъжен, при поискване, да осигури на ВЪЗЛОЖИТЕЛЯ информация за извършената доставка в писмен вид.
Чл. 16. ИЗПЪЛНИТЕЛЯТ няма право да прехвърля на трети лица изпълнението на задълженията си по този договор, както и да възлага изпълнението на договора на трета страна.
VII. НЕУСТОЙКИ ПО ДОГОВОРА

Чл. 17. Ако ИЗПЪЛНИТЕЛЯТ не изпълни възложената доставка или част от нея, или изискванията за нея, съгласно договора в установения срок по чл. 2, ал. 2 от договора, същият дължи на ВЪЗЛОЖИТЕЛЯ неустойка в размер на 0,05 /нула цяло нула пет/ на сто за всеки просрочен ден от стойността на конкретната доставката, но не повече от 10 /десет/ на сто от стойността по чл. 3, ал.1 от договора.
Чл. 18. При забава на плащане с повече от десет работни дни по настоящия договор ВЪЗЛОЖИТЕЛЯТ дължи неустойка в размер на 0,02 % (нула цяло нула две на сто) за всеки ден забава, начислена върху стойността на закъснялото плащане за периода на забавата, но не повече от 1 % (един процент) от стойността на забавеното плащане.
Чл. 19. За неизпълнението на други задължения по договора неизправната страна дължи на изправната неустойка в размер на 5 % (пет процента) от максимално допустимата стойност на договора от момента на констатиране на неизпълнението до преустановяването му. Страната, която е понесла вреди от неизпълнението, може да търси обезщетение и за по-големи вреди.
Чл. 20. Неустойките и компенсациите по този договор се заплащат в срок до 10 (десет) календарни дни от датата на претенцията. ВЪЗЛОЖИТЕЛЯТ има право, ако в определения за плащане срок ИЗПЪЛНИТЕЛЯТ не изпълни задължението си, да усвои сумата на неустойката от гаранцията за изпълнение.
VIII. НЕПРЕОДОЛИМА СИЛА

Чл. 21. Страните се освобождават от отговорност за частично или пълно неизпълнение на задълженията по настоящия договор, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи „непреодолима сила” по смисъла на Търговския закон и ако тези обстоятелства непосредствено са повлияли на изпълнението на настоящия договор. В тези случаи срокът на изпълнение на задълженията по договора спира да тече и се измества със съответното време, в течение на което действат такива обстоятелства.
Чл. 22. Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването й.
Чл. 23. Страната, която се намира в невъзможност да изпълнява по този договор поради непреодолима сила, е длъжна незабавно, при наличие на възможност, но не по- късно от пет дни от настъпването на съответните обстоятелства:

(1)  Да уведоми писмено другата страна за настъпилото събитие, което причинява неизпълнение на задълженията й; за степента, до която това събитие възпрепятства изпълнението на задълженията на тази страна; за причините на събитието - ако са известни; за неговото предполагаемо времетраене.

(2)  Да положи всички разумни усилия, за да избегне, отстрани или ограничи до минимум понесените вреди и загуби.

(3)  Докато трае непреодолимата сила, изпълнението на задължението се спира, доколкото то не може да бъде изпълнено по алтернативен начин чрез полагане на всички разумни грижи.

(4) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

(5)  Липсата на парични средства не представлява непреодолима сила.

(6)  Определено събитие не може да се квалифицира като „непреодолима сила”, ако ефектът от това събитие е могъл да се избегне, ако някоя от страните е изпълнявала добросъвестно задълженията си по този договор и/или ефектът от това събитие е могъл да бъде избегнат или намален с полагането на всички разумни грижи.
IХ. ПРЕКРАТЯВАНЕ И РАЗВАЛЯНЕ НА ДОГОВОРА

Чл. 24. ВЪЗЛОЖИТЕЛЯТ има право да прекрати договора, ако в резултат на обстоятелства, възникнали след сключването му, не е в състояние да изпълни своите задължения.
Чл. 25. Настоящият договор се прекратява, както следва:
(1) с изтичане срока на договора или достигане на максимално допустимата стойност - което от събитията настъпи първо;

(2) с изпълнението на всички задължения на страните по него;
(3) при виновно неизпълнение на задълженията на една от страните по договора - с 15-дневно писмено предизвестие, отправено от изправната до неизправната страна;
(4) с едномесечно писмено предизвестие, отправено от всяка от страните по договора към другата;
(5) по взаимно съгласие между страните, изразено писмено;
Чл. 26. В случай на прекратяване на договора страните подписват двустранен протокол, с който уреждат взаимоотношенията си до момента на прекратяването, включително и заплащане на извършените, но незаплатени доставки.
X. КОНФИДЕНЦИАЛНОСТ

Чл. 27. ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при или по повод изпълнението на договора.
Чл. 28. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма съдържанието на договора или част от него, както и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за осъществяване изпълнението на договора.
Чл. 29. ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица с изключение на случаите, регламентирани с императивни разпоредби на действащото законодателство.
XI. ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

Чл. 30. Всички съобщения и уведомления между страните по този договор ще бъдат в писмена форма за действителност. Писмената форма се смята за спазена и когато съобщението е изпратено по факс и/или електронна поща. Всяка писмена комуникация, отнасяща се до този договор между ВЪЗЛОЖИТЕЛЯ и ИЗПЪЛНИТЕЛЯ, трябва да посочва заглавието и идентификационния номер на договора и да бъде изпращана до лицата за контакти.
Чл. 31. (1) За изпълнението на този договор страните определят лица за контакти, както следва:

за ВЪЗЛОЖИТЕЛЯ:

име, длъжност:Борислав Тонев - началник ИЦ


телефон: 02/ 98013915

e-mail:sbaloz@sbaloz-sofobl.com 

адрес: гр. София 1233, бул. Столетов № 67


за ИЗПЪЛНИТЕЛЯ:

име,длъжност:


телефон:

e-mail:

адрес:
 

телефон за поръчки: 

(2) При промяна на посочените в ал. 1 данни съответната страна е длъжна да уведоми писмено другата в седемдневен срок от настъпване на промяната. Ако някоя от страните промени посочените в предходната точка адреси и др., без да уведоми другата страна, неполучените съобщения, уведомления и други подобни, изпратени на посочения адрес, се считат за връчени на страната, на датата на доставянето им на адреса.
Чл. 32. Нищожността на някои от клаузите на договора или на допълнително уговорените условия не води до нищожност на друга клауза или на договора като цяло. 
Чл. 33. За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор, се прилага българското търговско и гражданско право, като страните уреждат отношенията си чрез споразумение, а при непостигане на съгласие спорът се отнася за разрешаване пред компетентния съд.
Настоящият договор се състави и подписа в два еднообразни екземпляра - по един за всяка от страните.

Приложение: 1. Оферта на Изпълнителя (Приложение № 1)
ЗА ВЪЗЛОЖИТЕЛЯ:

ИЗПЪЛНИТЕЛ:
________________________



____________________________

ЯНКО КОЧЕВ                                  

УПРАВИТЕЛ






________________________

ИЛИАНА ЛАКОВА
ГЛАВЕН СЧЕТОВОДИТЕЛ

